CELEX: 62019TA0047
Language: el
Date: 2021-06-09 00:00:00
Title: Υπόθεση T-47/19: Απόφαση του Γενικού Δικαστηρίου της 9ης Ιουνίου 2021 — Dansk Erhverv κατά Επιτροπής (Κρατικές ενισχύσεις – Πώληση ποτών σε μεταλλικά κουτιά, εντός μεθοριακών καταστημάτων που βρίσκονται στη Γερμανία, σε κατοίκους αλλοδαπής – Απαλλαγή από την υποχρέωση εισπράξεως εγγυήσεως υπό την προϋπόθεση ότι τα ποτά που αγοράζονται καταναλώνονται εκτός της γερμανικής επικράτειας – Καταγγελία – Απόφαση της Επιτροπής περί μη προβολής αντιρρήσεων – Προσφυγή ακυρώσεως – Ενεργητική νομιμοποίηση – Παραδεκτό – Προϋποθέσεις για την κίνηση επίσημης διαδικασίας έρευνας – Πλάνη περί το δίκαιο – Σοβαρές δυσχέρειες – Έννοια της «κρατικής ενισχύσεως» – Κρατικοί πόροι – Μη επιβολή προστίμου)

26.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/31
            
         
      Απόφαση του Γενικού Δικαστηρίου της 9ης Ιουνίου 2021 — Dansk Erhverv κατά Επιτροπής
      (Υπόθεση T-47/19) (1)
      
      (Κρατικές ενισχύσεις - Πώληση ποτών σε μεταλλικά κουτιά, εντός μεθοριακών καταστημάτων που βρίσκονται στη Γερμανία, σε κατοίκους αλλοδαπής - Απαλλαγή από την υποχρέωση εισπράξεως εγγυήσεως υπό την προϋπόθεση ότι τα ποτά που αγοράζονται καταναλώνονται εκτός της γερμανικής επικράτειας - Καταγγελία - Απόφαση της Επιτροπής περί μη προβολής αντιρρήσεων - Προσφυγή ακυρώσεως - Ενεργητική νομιμοποίηση - Παραδεκτό - Προϋποθέσεις για την κίνηση επίσημης διαδικασίας έρευνας - Πλάνη περί το δίκαιο - Σοβαρές δυσχέρειες - Έννοια της «κρατικής ενισχύσεως» - Κρατικοί πόροι - Μη επιβολή προστίμου)
      (2021/C 297/36)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Dansk Erhverv (Κοπεγχάγη, Δανία) (εκπρόσωποι: T. Mygind και H. Peytz, δικηγόροι)
      
         Καθής: Ευρωπαϊκή Επιτροπή (εκπρόσωποι: B. Stromsky και T. Maxian Rusche)
      
         Παρεμβαίνουσα υπέρ της προσφεύγουσας: Danmarks Naturfredningsforening (Κοπεγχάγη) (εκπρόσωποι: T. Mygind και H. Peytz, δικηγόροι)
      
         Παρεμβαίνουσες υπέρ της καθής: Ομοσπονδιακή Δημοκρατία της Γερμανίας (εκπρόσωποι: J. Möller, R. Kanitz, S. Heimerl και S. Costanzo), Interessengemeinschaft der Grenzhändler (IGG) (Flensburg, Γερμανία) (εκπρόσωποι: M. Bauer και F. von Hammerstein, δικηγόροι)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως C(2018) 6315 τελικό της Επιτροπής, της 4ης Οκτωβρίου 2018, σχετικά με την κρατική ενίσχυση SA.44865 (2016/FC) — Γερμανία — Εικαζόμενη ενίσχυση προς καταστήματα πωλήσεως ποτών τα οποία βρίσκονται πλησίον των γερμανικών συνόρων.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Επιτροπής C(2018) 6315 τελικό, της 4ης Οκτωβρίου 2018, σχετικά με την κρατική ενίσχυση SA.44865 (2016/FC) — Γερμανία — Εικαζόμενη ενίσχυση προς καταστήματα πωλήσεως ποτών τα οποία βρίσκονται πλησίον των γερμανικών συνόρων.
               
            
                  2)
               
               
                  Η Ευρωπαϊκή Επιτροπή φέρει τα δικαστικά έξοδά της, καθώς και τα έξοδα στα οποία υποβλήθηκαν η Dansk Erhverv και η Danmarks Naturfredningsforening.
               
            
                  3)
               
               
                  Η Ομοσπονδιακή Δημοκρατία της Γερμανίας και η Interessengemeinschaft der Grenzhändler (IGG) φέρουν εκάστη τα δικαστικά έξοδά της.
               
            
         (1)  EE C 103 της 18.3.2019.